ทรัมป์ ลูกบ้าเที่ยวสุดท้าย
คงไม่ต้องถามกันว่าเหตุใด โดนัลด์ ทรัมป์ ประธานาธิบดีสหรัฐฯได้ประกาศรับรองนครเยรูซาเลมเป็นเมืองหลวงของอิสราเอล,ย้ายสถานทูตสหรัฐฯประจำอิสราเอลจากเทลอาวีฟไปเยรูซาเลม,นั่นเพราะชาวยิวอเมริกันในสหรัฐฯนั้นมี อิทธิพล เหนือการเมืองสหรัฐฯอย่างชัดเจน ที่สำคัญคือกุมสภาพเศรษฐกิจเกือบทั้งหมด,วอลสตรีทอยู่ภายใต้ร่มเงาของพวกเขา,การเลือกตั้งประธานาธิบดีสหรัฐฯที่ผ่านมา ทรัมป์ ได้ประกาศนโยบายที่จะดำเนินนโยบายในเรื่องนี้เพื่อเอาใจชาวยิวอเมริกันที่สนับสนุนเขา เมื่อได้รับชัยชนะจึงต้องทำให้เป็นจริง,เยรูซาเลม เป็นนครศักดิ์สิทธิ์ที่มีประวัติมายาวนาน เป็นเมืองที่มี 3 ศาสนาคือ คริสต์ อิสลามและยูดาห์,สถานะปัจจุบันหลังจากปี 1945 สมัชชาใหญ่สหประชาชาติได้มีมติให้เยรูซาเลมเป็นดินแดนที่แยกต่างหากจากรัฐของชาวยิวและชาวปาเลสไตน์ และให้อยู่ในการดูแลของคณะมนตรีภาวะทรัสตี แบ่งดินแดนออกเป็น 2 รัฐ,1.รัฐของอาหรับปาเลสไตน์,2.รัฐของชาวยิว,แต่ต่อมาอิสราเอลประกาศเอกราชจัดตั้งรัฐอิสราเอลขึ้น โดยไม่ได้เป็นไปตามมติยูเอ็น จึงเกิดสงครามระหว่างยิวกับอาหรับ จากนั้นได้มีข้อตกลงแบ่งครึ่งเยรูซาเลม ตะวันตกเป็นของอิสราเอลตะวันออกถูกปกครองโดยจอร์แดน,ปี 1967 อิสราเอลได้ยึดครองเยรูซาเลมตะวันออกและประกาศให้เยรูซาเลมเป็นเมืองหลวง ทั้งๆที่ยังมีปัญหาและคาราคาซังมาจนถึงทุกวันนี้,พลันที่ ทรัมป์ ประกาศรับรองให้เยรูซาเลมเป็นเมืองหลวงของอิสราเอล โลกก็ร้อนขึ้นมาทันที ความไม่พอใจของประเทศตะวันออกกลาง ผู้ที่นับถือศาสนาอิสลามได้แสดงความไม่พอใจกระจายไปทั่วโลก,ที่ผ่านมารัฐบาลสหรัฐฯจะสงวนท่าทีในเรื่องนี้ เพราะเกรงว่าจะเกิดปัญหาขัดแย้งบานปลายไปทั่วโลก ซึ่งไม่เป็นผลดีต่อใครทั้งสิ้น อีกทั้งการวางตัวของสหรัฐฯระหว่างนั้นเชื่อว่ายังเป็นกลางที่ทำให้เกิดการเจรจากันมาตลอด,ครั้งนี้ต้องบอกว่า ทรัมป์ทำได้ และ ได้ทำแล้ว,เพราะคงประเมินแล้วว่าการตัดสินใจอย่างนี้ ผลกระทบในด้านลบไม่มากนัก การตั้งสถานทูตในเยรูซาเลมตะวันตก ซึ่งก็คงจะเป็นเขตปกครองของอิสราเอลอยู่แล้ว,กลุ่มประเทศยุโรป (อียู) ได้ตอบปฏิเสธการสนับสนุนตามที่รัฐบาลอิสราเอลร้องขอ เพราะเชื่อว่าจะทำให้เกิดเหตุบานปลายไปทั่วโลกได้,อีกด้านหนึ่ง โอกาสที่กลุ่มประเทศตะวันออกกลาง ซึ่งนับถือศาสนาอิสลาม แม้จะต่างนิกายและมีความขัดแย้งกันจนเปิดสงคราม เสียชีวิตไปเป็นจำนวนมาก จะรวมหัวกันสู้กันได้,กลุ่มก่อการร้ายมุสลิมหัวรุนแรง ไม่ว่าจะเป็นไอเอสหรืออัลกออิดะห์คงจะได้โอกาสที่จะปลุกระดมให้ชาวมุสลิมทั่วโลกเกลียดชังสหรัฐฯและอิสราเอลมากขึ้น,เป้าใหญ่จะพุ่งตรงไปที่สหรัฐฯมากกว่ายุโรป,อียู นั้น แม้ว่าที่ผ่านมาสหรัฐฯจะคิดจะทำอะไรก็ว่าตามกันไปหมด แต่ระยะหลังด้วยนโยบายและแนวคิดของ ทรัมป์ ซึ่งไม่ค่อยจะตรงกัน ต่อไปสหรัฐฯคงจะถูกโดดเดี่ยวมากขึ้น,หาก ทรัมป์ ดำเนินนโยบายไม่ต่างไปจาก ลูกบ้า ก็ยิ่งจะทำให้ชนสหรัฐฯแสดงท่าทีรังเกียจมากขึ้นไปอีก การแพ้เลือกตั้ง ส.ว.ที่ผ่านมาได้บ่งบอกชัดเจนแล้ว,ดูท่าว่าจะอยู่ได้อีกไม่นานแน่.,สายล่อฟ้า
อิทธิพล ยิว เหนือการเมืองสหรัฐฯ คงไม่ต้องถามกันว่าเหตุใด โดนัลด์ ทรัมป์ ประธานาธิบดีสหรัฐฯได้ประกาศรับรองนครเยรูซาเลมเป็นเมืองหลวงของอิสราเอล ย้ายสถานทูตสหรัฐฯประจำอิสราเอลจากเทลอาวีฟไปเยรูซาเลม
โดนัลด์ ทรัมป์,เยรูซาเลม,อิสราเอล,กล้าได้กล้าเสีย,สายล่อฟ้า,ข่าวทั่วไป